Subject: Svarīga informācija par ēdināšanas pakalpojumiem caur Platformu Mily.lv, sākot ar 01.09.2025!

Informējam, ka visās izglītības iestādēs, kurās ēdināšanu nodrošina SIA ,,CNC” , lai izveidotu ērtu sadarbību starp visām iesaistītajām pusēm tiks izmantota tiešsaistes platforma Mily.lv, kura ļauj vecākiem vienkāršā veidā pieteikties un apmaksāt ēdināšanas pakalpojumus.

Iepazīties ar vispārīgu informāciju par Platformas darbību varat aplūkot šajā 2 minūšu video rullītī: <https://youtu.be/dq3jhNL60SE>

**Būtiskākā informācija par platformu**

**Distances līguma slēgšana** - līgums par ēdināšanu tiek slēgts, kā distances līgums elektroniski (bez e-paraksta) un var jebkurā brīdī tikt pārtraukts Platformā Mily.  Vairāk informācijas par distances līgumiem: <https://mily.lv/faq/1/25>

**Norēķini tiek veikti automātiski caur Mily ģimenes konta e-naudas maciņu** - Jums nebūs jāveic tiešie norēķini ar ēdinātāju, veicot maksājumus uz tā bankas kontu, kā arī nebūs jāgaida rēķins par pakalpojumiem. Tā vietā Jums būs jāpapildina Jūsu ģimenes konta e-naudas maciņš un maksa par ēdināšanu tiks automātiski paņemta visiem Jūsu distances līgumiem no e-naudas maciņa uzreiz pēc ēdienreizes (ja vien nebūsiet pieteikuši kavējumu). E-naudas maciņā varēsiet ērti sekot līdzi maksājumiem, eksportēt pārskatos un nepieciešamības gadījumā tos apstrīdēt. Plašāka informācija par e-naudas maciņu un norēķiniem ir šeit: <https://mily.lv/faq/17>

**Ērta iespēja pieteikt kavējumus** -  kavējumu pieteikšanu varēs veikt platformā Mily.lv vai e-klasē. Kavējums būs jāpiesaka līdz tekošās dienas plkst. **8:00**. Plašāka informācija par kavējumu pieteikšanu ir šeit: <https://mily.lv/faq/1/15>

**Mily ģimenes kontu var lietot visa ģimene** - ģimenes kontu izveido viens pieaugušais, kurš kļūst par konta administratoru un drīkst kontā aicināt pievienoties citus pieaugušos, pievienot bērnus. Tāpat vecāks var deleģēt bērnam tiesības pieteikt kavējumus platformā. Vairāk informācijas par lietotāju pārvaldību: <https://mily.lv/faq/21/39>

**Informācija PII izglītojamo vecākiem**

Ja **Jūsu bērns ir PII audzēknis,** tad jums ir nepieciešams **OBLIGĀTI** slēgt distances līgumu ar ēdinātāju platformā Mily.lv. Jums ir jāreģistrējas Mily.lv, jāpievieno ģimenes kontam bērns un jāpiesaka ēdināšanas pakalpojumi, **noslēdzot distances līgumu līdz 01.09.2025 plkst. 6:00**.  **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu.

Ja **Jūsu bērns ir PII audzēknis, kam tiek nodrošinātas brīvpusdienas saskaņā ar Daugavpili valstspilsētas pašvaldību sociālā dienesta lēmumu,** tad Jums pašreiz **nekas nav jādara**, jo bezmaksas ēdināšana tiks piemērota automātiski. Jums ir izveido ģimenes konts sistēmā Mily.lv, pievienot Jūsu bērnu, kuram ir brīvpusdienas un ģimenes kontā varēsiet sekot līdzi notikušajām/plānotajām ēdienreizēm, kā arī **pieteikt ēdināšanas kavējumus**, izmantojot platformas kontu. **UZMANĪBU:** Obligāti ir jānorāda korekts personas kods formātā (XXXXXX-XXXXX) ar svītriņu pa vidu. Ja personas kodā būs kļūda, sistēmā tiks izveidots cits bērna profils, kas nebūs faktiskais profils, kuram tiek nodrošinātas brīvpusdienas. Pēc tam, kad pievienosiet bērnu, pārliecinieties, ka bērnam pie profila rādās uzraksts “Ir pieteikts ēdināšanai”. Ja nerādās, tad visticamāk, ka pievienojāt to ar nepareiziem personas datiem, līdz ar to šie dati ir jākoriģē.

**Tiem, kam ir atvieglojums, tas automātiski parādīsies pēc tam, kad mācību iestāde būs ieviesusi to savā sistēmā.**

**Kā reģistrēties un pieteikties ēdināšanai ?**

Ja vēlaties pieteikt bērnu ēdināšanai, sākot ar 01.09.25, tad ir jādodas uz [https://mily.lv](https://pusdienlails.lv), jāizveido ģimenes konts, jāpievieno tam izglītojamais un jānoslēdz distances līgums, atbilstoši šai instrukcijai:

 <https://youtu.be/EeYnciQHwj8?si=O2J2uEZMmBkZET0f>

**Lietotājiem, kuriem jau ir izveidots konts, nepieciešams tikai noslēgt distances līgumu par ēdināšanu, sadaļā 'Pakalpojumi' – augšējā izvēlnē 'Katalogs' jāatrod sava mācību iestāde.**

<https://www.youtube.com/watch?v=BkgFAaCOwWQ&t=14s>

**Ja vairs nevēlaties izmantot pusdienu pakalpojumu**

* **Līgumu par ēdināšanu var pārtraukt jebkurā brīdī**.
* Pirms tam jānodrošina, ka **visi rēķini ir samaksāti** ēdinātājam.
* **Kā pārtraukt līgumu** – skatiet instrukciju (mily.lv vai norādītajā dokumentā).

Tehnisku problēmu vai neskaidrību gadījumā lūdzam sazināties ar Mily.lv atbalstu: atbalsts@mily.lvJautājumos par distances līguma noteikumiem lūdzam sazināties ar SIA CNC :

Phone: +371 27 897 216, Mail to: pusdienlaiks@cncgroup.lv